burgasdotpro/wikipedia huggingface dataset:
Severná štátna železnica

Severná štátna železnica () bola prvá rakúskym štátom vlastnená železničná trať v Česku. Viedla z Olomouca cez Prahu do Drážďan.
História.
Súhlas so stavbou potvrdil cisár Ferdinand I. 26. novembra 1842 a do konca roka bola podpísaná medzištátna dohoda medzi Rakúskom a Saskom. Kancelár Metternich údajne vyjadril obavu, že nové spojenie do Drážďan využijú predovšetkým darebáci a revolucionári k šíreniu podvratnej činnosti.
Trať viedla z Olomouca do Prahy a Drážďan. V Olomouci sa napájala na Severnú dráhu cisára Ferdinanda, ktorá bola do mesta privedená v roku 1841, čím mesto napojila na Viedeň.
Úsek z Drážďan po hranicu pri stanici Dolní Žleb stavala a prevádzkovala spoločnosť "Sasko-česká státní dráha". Keď v roku 1854 dosiahol rakúsky štátny deficit výšku niekoľkých stoviek miliónov zlatých, bola Severná štátna železnica predaná novoutvorenej Rakúskej spoločnosti štátnej dráhy, ovládanej francúzskym kapitálom.
Hajnice (prírodná pamiatka)

Hajnice je prírodná pamiatka ev. č. 5722 v okrese Jihlava. Správa AOPK ČR. Rozkladá sa medzi obcami Branišov, Kalhov a Šimanov.
Ochrana.
Predmetom ochrany sú lúčne spoločenstvá so zvlášť chránenými druhmi rastlín a živočíchov. Nachádzajú sa tu vlhkejšie typy lúk, psiarkové trávniky, kamenné znosy, krovinaté remízky, tône, pramenisko a lúčne lady. Centrom oblasti je rybník Hajnice, ktorým preteká Hejnický potok.
Žijú tu mlok bodkovaný "(Lissotriton vulgaris)", mlok horský "(Triturus alpestris)", rak riečny "(Astacus astacus)", rosnička zelená "(Hyla arborea)", močiarnica mekotavá "(Gallinago gallinago)", šidielko "(Coenagrion hastulatum)" a hnedáčik čermeľový "(Melitaea diamina)", z rastlín sú zastúpené vstavačovec májový "(Dactylorhiza majalis)", všivec lesný "(Pedicularis sylvatica)", ďatelina gaštanovohnedá "(Trifolium spadiceum)" a popolavec kučeravý "(Tephroseris crispa)".
Horní Mrzatec

Horní Mrzatec je prírodná pamiatka ev. č. 6025, ktorá sa nachádza pri obci Mrákotín v okrese Jihlava. Správa AOPK ČR.
Ochrana.
Predmetom ochrany je plytký prietokový rybník na toku Myslůvky na východnom okraji súvislého lesného komplexu Jihlavských vrchov.
Jedná sa o oligotrofný rybník s výskytom vegetácie letnených rybníkov a druhov na tieto biotopy viazaných,
predovšetkým brehovky jednokvetej "(Littorella uniflora)", skokana ostropyského "(Rana arvalis)" a
hrabavky škvrnitej "(Pelobates fuscus)".
Pusť vsegda budet solnce

Pusť vsegda budet solnce ("Solnečnyj krug") je ruská pieseň, ktorú v roku 1962 skomponoval Arkadij Ostrovskij (1914–1967). Text pesničky napísal Lev Ošanin. Spisovateľ a nesmierne populárny detský básnik, Kornej Čukovskij, neskôr napísal, že inšpiráciou k piesni boli štyri riadky refrénu, ktoré v roku 1928 napísal 4-ročný chlapec Kosťa Barannikov.
História.
Pieseň prvýkrát zaspievala v júli 1962 v rozhlasovej relácii "Dobré ráno!" (Rusky: С добрым утром!) Maya Kristalinskaya. V roku 1963 vystúpila s touto piesňou speváčka Tamara Miansarova na Medzinárodnom hudobnom festivale v Sopote v Poľsku, kde získala prvú cenu a okamžite sa stala populárnou po celom ZSSR a aj v iných krajinách. Pieseň si často spievali mladí pionieri v táboroch a na školských stretnutiach, rovnako aj v základných a materských školách.
Americký folkový spevák Pete Seeger vytvoril anglickú verziu tejto piesne pod názvom May There Always Be Sunshine, ktorá sa rýchlo uchytila ako pieseň medzinárodného mierového hnutia. V NDR bola pieseň známa pod názvom Immer lebe die Sonne.
Kvalifikácia na Majstrovstvá sveta vo florbale žien 2017

Kvalifikácia na Majstrovstvá sveta vo florbale žien 2017 bola kvalifikácia vo florbale žien na MS 2017, ktorú organizuje Medzinárodná florbalová federácia (IFF). Zúčastnilo sa jej rekordných 30 družstiev, ktoré súťažili o 15 postupových miest v 6 kvalifikačných skupinách. Nováčikmi kvalifikácie boli družstvá Číny, Ukrajiny a Thajska. Družstvo Iránu sa nakoniec kvôli problémom s vízami kvalifikácie nezúčastnilo, hoci už bolo vyžrebované do skupiny. Kvalifikácia prebiehala od 31. januára do 5. februára 2017.
Priamy postup.
Priamo postúpilo iba družstvo hostiteľskej krajiny:
Účastníci kvalifikácie.
Pozn: V zátvorke je uvedené umiestnenie v medzinárodnom rebríčku IFF v roku 2016.
Westworld

Westworld je americký sci-fi/westernový televízny seriál. Vysielal sa od 2. októbra 2016 do 14. augusta 2022 na stanici HBO a súbežne aj na HBO na Slovensku v noci o 3:00 (3. októbra 2016). Seriál je inšpirovaný rovnomenným filmom z roku 1973 a pre televíziu ho vyvinuli Lisa Joy s Jonathanom Nolanom, ktorý je tvorcom seriálu "Lovec zločincov" a v minulosti spolupracoval na scenároch pre filmy režírované jeho bratom Christopherom Nolanom, ako napr. "Temný rytier", "Návrat Temného rytiera" a "Interstellar". Jedným z výkonných producentov seriálu je aj J. J. Abrams.
Seriál rozpráva príbeh futuristického zábavného parku zvaného Westworld.
Série a časti.
Na Slovensku sa "Westworld" vysiela na lokálnej HBO, zarovno s americkou premiérou, t.j. o 3:00 ráno.
Produkcia.
Koncepcia a príprava.
31. augusta 2013 si HBO objednala pilot pre dramatický seriál, inšpirovaný rovnomenným filmom režiséra a scenáristu Michaela Crichtona z roku 1973. O dva roky neskôr vyšiel prvý trailer k seriálu, ktorý potvrdil premiéru na rok 2016. Tvorcovia vyvinuli príbeh na päť alebo šesť sérií. 14. novembra 2016 bola potvrdená výroba druhej série. 1. mája 2018 bola oficiálne potvrdená tretia séria. 22. apríla 2020 bolo oznámené, že seriál bude pokračovať aj štvrtou sériou.
Financovanie.
Rozpočet prvej série bol stanovený na $100 miliónov, pričom výroba prvej časti mala stáť okolo $25 miliónov, zvyšné časti v rozmedzí $8 až $10 miliónov. Financie na seriál poskytli v približne rovnakom pomere HBO a Warner Bros. Television. Anthony Hopkins a Ed Harris mali dostať honorár $175 tisíc za každú časť.
Nakrúcanie.
Pilot sa nakrúcal v auguste 2014 v Los Angeles a jeho okolí, nakrúcanie seriálu prebiehalo taktiež aj v Utahu. 3D tlačenie výtvorov je nakrútené pomocou praktických efektov, ktoré sú následne uhladené v postprodukcii.
Hudba.
Hudbu k seriálu zložil Ramin Djawadi, ktorý s Nolanom v minulosti spolupracoval na seriáli "Lovec zločincov" a zložil hudbu aj pre ďalšie seriály, ako napr. "Game of Thrones" a "Prison Break".
Aktivizmus

Aktivizmus (z – „"činný, aktívny"“) označuje intenzívne presadzovanie určitých cieľov z presvedčenia, z osobnej motivácie v rôznych oblastiach spoločenského života.
Formy aktivizmu.
Formy aktivizmu môžu byť rôzne, napr.:
Iné súvislosti.
Za socializmu bol termín „aktivista“ používaný propagandou pre označenie v rámci straníckych predpisov alebo ideológie aktívnych občanov.
V pejoratívnom zmysle sa tento termín používa pre vyvíjanie aktivity pre aktivitu samu, buď bez cieľa alebo bez toho aby viedla k dosiahnutiu vyhláseného cieľa.
Niklas Hjalmarsson

Niklas Hjalmarsson (* 6. jún 1987, Eksjö, Švédsko) je bývalý švédsky hokejový obranca hrajúci aj v severoamerickej National Hockey League (NHL).. Počas svojej kariéry vyhral 3 krát Stanley Cup v rokoch 2010, 2013 a 2015. Získal aj striebornú medailu na zimných olympijských hrách 2014.
Hráčska kariéra.
Hjalmarsson bol draftovný z celkovej 108. pozície v roku 2005 tímom Chicago Blackhawks. Hral profesionálne 3 roky vo švédskej lige Svenska hockeyligan za tím HV71.
V sezóne 2007/2008, jeho prvá s Severnej Amerike, Hjalmarsson debutoval v NHL. Potom, čo strávil väčšinu času vo farmárskom tíme Chicaga Rockford IceHogs v AHL, po výmene Jamesa Wisniwskieho do Ducks mal pravidelné miesto na súpiske.
Svoj prvý gól v NHl strelil proti Detroitu do siete Chrisa Osgooda.
Hjalmarsson sa stal kľúčovou súčasťou súpisky Blackhawks na konci sezóny 2008/2009 a na začiatku sezóny 2009/2010, odohral 77 zápasov v základnej časti a všetkých 22 v play-off, odohral v priemere 19 minút na zápas. Mal tak značnú časť na zisku Stanley Cupu.
Po sezóne sa stal voľným hráčom a dňa 9. júla 2010 podpísal štvorročný kontrakt s tímom San Jose Sharks v hodnote 14 miliónov dolárov. O 3 dni neskôr sa Blackhawks rozhodli dorovnať ponuku a tak ostal zostal v Chicagu.
Počas výluky v sezóne 2012/2013, hral v najvyššej talianskej lige Serie A a v kontinentálnom pohári za HC Bolzano.
Chicago vyhralo v sezóne 2012/2013 Stanley Cup. V roku 2013, po skončení sezóny predĺžil s Blackhawks zmluvu o ďalších 5 rokov na priemerný ročný plat 4,1 milióna dolárov.
Blackhawks vyhrali Stanley Cup opäť v sezóne 2014/2015, Hjalmarsson bol jedným zo siedmich hráčov, ktorí vyhrali Stanley Cup v roku 2010, 2013 a 2015.
Attac

Attac (celým názvom "Association pour la Taxation des Transactions financières et pour l'Action Citoyenne", voľne preložené: "Združenie pre zdanenie finančných transakcií a pre občianskú akciu") je medzinárodná alterglobalizačná mimovládna organizácia, ktorá požaduje, aby bola na špekulácie s cudzími menami uložená Tobinova daň. Sám James Tobin sa však od tohto hnutia dištancoval.
Organizácia bola založená v Paríži 3. júna 1998. Jej vznik inšpiroval Ignacio Ramonet, ktorí v mesačníku "Le Monde diplomatique" publikoval článok o tom, že forex generuje značné príjmy, ktoré nie sú predmetom žiadnych daňových povinnosti. Attac tiež odmieta existenciu daňových rajov, a vyzýva vlády, aby prijali opatrenia proti daňovým únikom, ktoré by umožnili financovanie množstva sociálnych programov. Má regionálne pobočky v 38 krajinách sveta. V jej logu je symbol percenta, odvolávajúc sa na úsilie zaviesť Tobinovu daň vo výške najmenej jedno percento. Vystupuje proti politike Svetovej obchodnej organizácie a požaduje oddlženie rozvojových krajín. Hnutie tiež kritizovalo postup Európskej centrálnej banky pri sanácii bánk počas globálnej finančnej krízy z roku 2008.
V roku 2013 bola spoločnosť Nestlé a bezpečnostná agentúra Securitas AG usvedčené, že zbierali kompromitujúce materiály na aktivistov hnutia Attac. Švajčiarsky súd postihnutým aktivistom priznal finančnú náhradu.
V apríli 2015, hnutie zvolalo rozsiahle medzinárodné demonštrácie proti prijatiu zmluvy TTIP.
Šimon Peres

Šimon Peres (hebr.: שמעון פרס, narodený ako Szymon Perski; * 2. august 1923 Wiszniew, Poľsko – † 28. september 2016 Ramat Gan, Izrael) bol izraelský politik a štátnik. Bol deviatym prezidentom Izraela v rokoch 2007 až 2014. Dvakrát pôsobil ako predseda vlády Izraela a dvakrát ako minister vnútra. Dvanásťkrát bol členom vlády a v politike pôsobil 66 rokov. Prvý raz bol do izraelského parlamentu Knesetu zvolený v roku 1959 a okrem 3 mesačnej prestávky v roku 2006 tam pôsobil nepretržite do roku 2007, kedy bol zvolený za prezidenta, v tejto funkcii pôsobil ďalších 7 rokov. V roku 2014, kedy odišiel do dôchodku, bol vtedajšou najstaršou hlavou štátu na svete. Bol považovaný za posledného aktívneho predstaviteľa generácie politikov, ktorá zakladala Izrael.
Od mladého veku vynikal ako výborný rečník. Od 40. rokov 20. storočia zaujímal miesto v diplomatických a vojenských službách novovznikajúceho židovského štátu. Jeho prvý vyšší vládny post bola pozícia zástupcu ministra obrany v roku 1952, ktorú dosiahol vo veku 28 rokov. Od roku 1953 do roku 1959 pôsobil ako minister obrany. Od roku 1956 sa podieľal na príprave historických Sèvreských protokolov. V roku 1994 získal spolu s Jicchakom Rabinom a palestínskym lídrom Jásirom Arafatom Nobelovu cenu mieru za úspešné mierové rozhovory, ktorých sa zúčastnil ako minister zahraničných vecí. Mierové rokovania medzi Izraelom a Palestínou však napokon zlyhali.
V priebehu politickej kariéry pôsobil postupne vo viacerých politických stranách – Mapaj (19591965), Rafi (19651968), Strana práce (19682005) a Kadima (20052016).
Ovládal jidiš, poľský, francúzsky, anglický, ruský a hebrejský jazyk.
Zomrel po masívnej mŕtvici, po dvoch týždňoch hospitalizácie v lekárskom centre Sheba v blízkosti Tel Avivu 28. septembra 2016.
Ruské námorné letectvo

Ruské námorné letectvo (oficiálne: Námorné letectvo Vojnového loďstva; ) tvorí leteckú zložku ruského námorníctva a je priamym nástupcom sovietskeho námorného letectva. Ruské námorníctvo je v súčasnosti organizované do piatich flotíl: Severná flotila, Tichooceánska flotila, Baltská flotila, Čiernomorská flotila a Kaspická flotila.
Vzdušné sily najvýznamnejších flotíl, Severná a Tichooceánska, používajú hlavne diaľkové protiponorkové lietadlá Tu-142 a Il-38 so stredným doletom. Formácie nadzvukových strategických bombardérov Tu-22M3 boli v roku 2011 transformované do jednotiek diaľkového letectva Vzdušných síl Ruskej federácie. Relatívne menšie flotily, Baltská a Čiernomorská, v súčasnosti používajú najmä stíhacie lietadlá Su-27 a Su-30, taktické bombardéry Su-24, protiponorkové lietadlá Be-12 a vrtuľníky. Najmenšia, Kaspická flotila, má vo výzbroji hlavne dopravné An-26 a vrtuľníky Mi-8, záchranné vrtuľníky Ka-27PS a tiež niekoľko bojových vrtuľníkov Ka-29 a Mi-24. Súčasným veliteľom ruského námorného letectva je od roku 2010 generálmajor Igor Kožin.
Štruktúra leteckých jednotiek.
Tento zoznam zobrazuje rozsah pôsobnosti leteckých jednotiek ruského námorného letectva v roku 2019:
Myslůvka (potok)

Myslůvka je pravostranný prítok Moravskej Dyje v okrese Jihlava v Kraji Vysočina. Dĺžka toku činí 16,2 km. Plocha povodia meria 65,9 km².
Priebeh toku.
Potok pramení zhruba 1,5 kilometra východne od Javořice v Kraji Vysočina v nadmorskej výške okolo 660 m. Jeho tok smeruje po celej svojej dĺžke prevažne juhovýchodným smerom. Preteká obcami Mrákotín, Horní Myslová, Kostelní Myslová a Myslůvkou. Na svojej púti napája mnoho rybníkov, z ktorých väčšie sú Horní Mrzatec, Dolní Mrzatec a Hamerský rybník. Na potoku bolo v minulosti v prevádzke 5 mlynov. S Moravskou Dyje sa Myslůvka spája vo vodách Černíčského rybníka v nadmorskej výške 473 m.
Vodný režim.
Priemerný prietok pri ústí činí 0,41 m³/s. Storočná voda tu dosahuje 32,6m³ / s.
Modelovanie založené na pravidlách

Modelovanie založené na pravidlách využíva pravidlá, ktoré nepriamo opisujú matematický model. Takto zapísaný model môže byť buď preložený ako Markovov reťazec alebo diferenciálne rovnice. Možnosťou je aj priame manipulovanie s pravidlami. Modelovanie založené na pravidlách je efektívne predovšetkým v prípadoch, kedy je model nimi implikovaný výrazne väčší v tom význame, že výsledný model je iba mnohonásobným aplikovaním niekoľkých rovnakých vzorov.
Biochemické systémy.
Modelovanie komplexných systémov v biológii je nevyhnutné vzhľadom k ich zložitosti a veľkosti. Problémom je, že čím je systém väčší, tým ťažšie je ho zapísať v zrozumiteľnej forme. Typickou formou zápisu modelov je opísanie diskrétnych objektov v reakciách alebo diferenciálnych rovniciach. Počet objektov a reakcií je ale často tak veľký, že nie je možné ich všetky efektívne vypísať. Modelovanie založené na pravidlách ponúka rozšírenie tejto notácie tak, že objektom môžu byť pripisované premenné, ktoré sú definované ich typom. Dynamika modelu je potom definovaná pravidlami nad týmito typmi – platia pre všetky objekty daného typu.
Zástupcami jazykov založených na pravidlách sú BioChemical Space language, Kappa, BioNetGen Language a iné. Všetky sa líšia v syntaxi a abstrakcii, ktorú používajú, no ich spoločnou črtou je pravidlo ”"don't care, don't write"”. Znamená to, že kontext pravidla sa zvyšuje, čím menej je toho v ňom zapísané.
Andrea Pallang

Andrea Pallang (*1973) je slovenská filozofka, publicistka a občianska aktivistka. Prvá žena občianskeho aktivizmu v Trnave po roku 1989. Venuje sa hlavne problematike korupcie, klientelizmu, nepotizmu a zlepšovaniu etiky vo verejnom živote. Je bojovníčkou za otvorenú samosprávu podporuje princípy otvoreného vládnutia. Vyhrala boj s trnavskou radnicou o poskytovaní informácii. Ešte počas štúdia na vysokej škole publikovala články o umení v časopise PB times, určený pre privátnych klientov Tatra Banky. Od roku 2007 do roku 2009 pôsobila ako programová riaditeľka v Galérií M++. V roku 2008 založila vlastnú neziskovú platformu, ktorá funguje dodnes. Ako aktívna občianka pomáhala v roku 2011 rozbehnúť projekt Odkaz pre starostu v Trnave. Príležitostne publikuje v občianskej prílohe denníka Pravda. Každoročne organizuje vianočne zbierky pre núdznych a ľudí bez domova. Nie je členkou žiadnej politickej strany ani politického hnutia. Žije v Bratislave.
Vzdelanie.
Vyštudovala odbor filozofia na Trnavskej univerzite v Trnave. Absolvovala stáže na Úrade splnomocnenca vlády SR pre rozvoj občianskej spoločnosti a Inštitúte pre dobre spravovanú spoločnosť.
Pôsobenie vo verejnom živote.
Ako prvá zorganizovala verejnú prednášku o zanedbaných verejných priestoroch v čakárni železničnej stanice v Trnave. Z ampliónu sa po prvýkrát neozvala informácia pre cestujúcich o príchode vlaku, ale pozvánka na prednášku a diskusiu.
Otvárala kontroverzné témy, organizovala viacero petičných kampaní na ochranu životného prostredia. 
V trnavskom kníhkupectve Artfórum zorganizovala minifestival Jeden svet, ktorý sa komplexne zaoberal ľudskoprrávnymi a globálnymi témami.
Mesto Trnava po nátlaku začalo postupne zverejňovať informácie na webovom sídle.
Politická kariéra.
V roku 2010 kandidovala do mestského parlamentu ako nezávislá kandidátka na post poslankyne s podporou politických subjektov SDKÚ -DS a SAS s výsledným počtom hlasov 563. (účasť voličov v %: 29,35)
Počet volebných obvodov: 6
Počet oprávnených voličov: 55 590
Počet voličov, ktorým boli vydané obálky: 16 316
Počet odovzdaných obálok: 16 316
Počet odovzdaných platných hlasov pre voľbu do MZ: 15 666
Na zdravie

Na zdravie môže byť:
Slučková kvantová gravitácia

Slučková kvantová gravitácia, alebo slučková kvantová teória gravitácie (, LQG) je teória, ktorá sa snaží spojiť kvantovú teóriu a gravitáciu, alebo tiež kvantovú mechaniku a všeobecnú teóriu relativity, ktorá popisuje aj gravitáciu. Teóriu vytvoril Abhay Ashtekar, neskôr ju rozšíril Carlo Rovelli, Roger Penrose a Lee Smolin. Je alternatívou ku konkurenčnej teórii strún.
Popis.
Oproti teórii strún sa neopiera o dodatočné priestorové dimenzie a elementárne častice. Základným bodom slučkovej kvantovej gravitácie je, že priestor nieje spojitý, takže ho nejde deliť donekonečna. Priestor sa vyskytuje v kvantových jednotkách plochy a objemu, zo slučiek Planckových rozmerov. Matematickým zpôsobom sa popisuje a prichádza s rovnicami, ktoré určujú jej vývoj.
Kvantá priestoru sa nazývajú „slučky“ alebo tiež krúžky, pretože sú navzájom prepojené a vytvárajú spinovú sieť.
Spinová sieť tvori štruktúru priestoru. Priestor je tak tvorený "penovitými" útvarmi, ktoré sa nadúvajú do bublín a zakrivujú ho. Zakrivenie priestoru vytvára gravitáciu. 
Stráca sa predstava prvotného a elementárneho času. Rovnice popisujúce ,slučky“ priestoru a hmoty už neobsahujú premennú označovanú čas.To neznamená, že by všetko bolo statické a nemenné. Elementárne procesy už nejde usporiadať do bežnej postupnosti „okamžikoch“.
Plynutie času je vnútorná charakteristika sveta, rodí sa v tomto svete cez vzájomné vzťahy medzi jednotlivými kvantami udalostí vytvárajúcich realitu, to oni sami sú zdrojom času. Existujú len elementárne procesy, cez ktoré neustále navzájom interagujú kvantá priestoru a hmoty.
Ilúzia spojitého priestoru a času okolo nás nieje nič iného než naše rozmazané videnie hemženia elementárnych procesoch.
Teória dokáže predpovedať zakrivenie priestoru a typ zakrivenia a nevyžaduje supersymetriu. Lee Smolin navrhol nazvať teóriu vychádzajúcu z LQG, ktorá by obsahovala aj supersymetriu, alebo ďalšie dimenzie ako "Slučková kvantová gravitácia II". 
Teoretický dôkaz.
Vo vesmíre môžeme pozorovať čierne diery ktoré vznikli kolapsom hviezd. Keď sa nakoniec svojou vlastnou váhou zrúti, všetká jej hmota zmizne za horizontom udalostí. Pokiaľ má pravdu teória slučkovej kvantovej gravitácie, nemôže sa hmota zrútiť do jediného nekonečne malého bodu. Pretože nekonečne malé body neexistujú. Sú len malé ale konečné dieliky priestoru. Keď hmota hviezdy svojou vlastnou váhou kolabuje, jej hustota rastie až do chvíle, dokým kvantové efekty vyvolajú opačné pôsobiaci protitlak.
Táto hypotetická konečná fáza v živote hviezdy, v ktorej kvantové fluktuácie priestoročasu vyvažujú gravitačnú váhu hmoty, sa nazýva Planckova hviezda. Experimentálny dôkaz pre potvrdenie slučkovej kvantovej gravitácie však chýba.
Moravská Dyje

Moravská Dyje () je malá rieka na území Česka (Morava) a Rakúska (Dolné Rakúsko), jedna zo zdrojníc rieky Dyje. Celková dĺžka toku je 68,2 km a povodie má plochu 630 km².
Priebeh toku.
Rieka pramení približne 4 kilometre juhovýchodne od Třešti v kraji Vysočina v nadmorskej výške 653 m. Jej tok smeruje po celej svojej dĺžke prevažne južným smerom. Preteká týmito obcami a ich miestnymi časťami: Urbanov, Žatec, Radkov, Slaviboř, Černíč, Dačice, Janov, Nové Hobzí, Modletice, Písečné, pod ktorým opúšťa územie Moravy v nadmorskej výške 434 m. Na území Dolného Rakúska preteká obcami Unter-Pertholz, Weikertschlag an der Thaya a Raabs an der Thaya, kde po sútoku s mohutnejšou Rakúskou Dyje vzniká vlastná Dyje.
Vodný režim.
Priemerný prietok pri sútoku s Rakúskou Dyje činí 3,0 m³/s.
Pohár AHF v pozemnom hokeji žien 2016

Pohár AHF v pozemnom hokeji žien 2016 bol v poradí 4. turnaj pohára AHF v pozemnom hokeji žien, ktorý organizuje Ázijská federácia pozemného hokeja (ASHF) a ktorý slúžil ako kvalifikácia na Majstrovstvá Ázie 2017. Konal sa v dňoch od 1.9. októbra 2016 v Thajsku, za účasti rekordných 9 tímov. Zápasy sa odohrali na štadióne Thailand National Hockey Stadium. Nováčikmi turnaja boli družstvá Indonézie, Kambodže a Uzbekistanu. Titul získalo domáce , ktoré vo finálovom stretnutí zvíťazilo nad .
Na hlavné ázijské podujatie v roku 2017 postúpili 2 najlepšie družstvá.
Účastníci.
Pozn: Číslo v zátvorke udáva umiestnenie vo svetovom rebríčku FIH k augustu 2016.
Šilhánky

Šilhánky sú prírodná pamiatka ev.č.6093, ktorá sa nachádza neďaleko obce Doupě v okrese Jihlava. Je to sústava dvoch rybníkov "(Šilhánek a Pařezáček)" s priliehajúcimi mokraďami na bezmennom prítoku Třešťského potoka v nadmorskej výške 603 – 
Ochrana.
Predmetom ochrany sú mokraďové biotopy dvoch lesných rybníčkov s výskytom zvlášť chránených a významných druhov rastlín a živočíchov viazaných na tento biotop.
Flóra.
Medzi najvýznamnejšie rastliny, ktoré sa nachádzajú na tomto území patria: všivec lesný "(Pedicularis sylvatica)", popolavec kučeravý "(Tephroseris crispa)", páperník úzkolistý "(Eriophorum angustifolium)", hviezdica močiarna "(Stellaria palustris)", čarovník alpínsky "(Circaea alpina)", červenavec plávajúci "(Potamogeton natans)".
Pri rybníku Šilhánek je významná zrašelinovatelá lúčka s nátržnicou močiarnou ("Comarum palustre") na ľavom brehu.
Fauna.
Na lokalite sa nachádza niekoľko druhov obojživelníkov, ako napríklad: kunka červenobruchá "(Bombina bombina)", mlok bodkovaný "(Lissotriton vulgaris)", mlok horský "(Triturus alpestris)", ropucha bradavičnatá "(Bufo bufo)", skokan hnedý "(Rana temporaria)", skokan krátkonohý "(Pelophylax lessonae)" a rosnička zelená "(Hyla arborea)".
Z cicavcov sa tu pravidelne vyskytuje vydra riečna "(Lutra lutra)". 
Vzhľadom na malú rozlohu rybníkov nie je lokalita z ornitologického hľadiska príliš významná. Vyskytujú sa tu však rybárik riečny "(Alcedo atthis)" a bocian čierny "(Ciconia nigra)".
Arcadia in Brenta

Arcadia in Brenta je opera z 18. storočia. Hudbu k nej zložil Baldassare Galuppi, zvaný Baranello, autorom textu je Carlo Goldoni.
Na území Slovenska bol text opery po prvýkrát vydaný v Presburgu (Bratislave) u J. M. Landerera v roku 1759, s venovaním pre obyvateľov mesta. Pre podobné vydania bolo charakteristické, že dej opery, postavy, autor hudby či textu sa nemenili, menila sa len informácia na titulnom liste o mieste (divadle), v ktorom sa dané dielo malo hrať, a meste/krajine. 
Text titulného listu "bratislavského vydania" je: Arcadia in Brenta: Opera Bernesca in Musica. Da rappresentarsi nel teatro del sisgrom nella prima vera dell anno 1759 nella città di Presburgo dedicata all´illustrissimi ed´eccellentissimi covalieri della città di Presburgo.
Jeden exemplár "bratislavského vydania" sa nachádza v Univerzitnej knižnici v Bratislave.
Daria Kasatkinová

Daria Kasatkinová (, * 7. máj 1997, Togliatti) je ruská profesionálna tenistka a juniorská šampiónka French Open 2014. Vo svojej doterajšej kariére na okruhu WTA Tour vyhrala jeden deblový turnaj. V rámci okruhu ITF získala do júla 2016 sedem titulov vo dvojhre.
Na rebríčku WTA bola vo dvojhre najvyššie klasifikovaná v auguste 2016 na 27. mieste a v štvorhre potom v tom istom dátume na 48. mieste. Trénujú ju Philippe Dehaes a Maroš Molnár.
V ruskom fedcupovom tíme debutovala v roku 2016 moskovským štvrťfinále svetovej skupiny proti Holandsku, v ktorom po boku Jekateriny Makarovovej získali zo štvorhry jediný víťazný bod. Rusky odišli porazené 1:3 na zápasy. Do roku 2017 v súťaži nastúpila k dvom medzištátnym zápasom s bilanciou 1–1 v dvojhre a 2–0 v štvorhre.
Rusko reprezentovala na Letných olympijských hrách 2016 v Riu de Janeiro, v ktorých sa ako nenasadená zúčastnila ženskej dvojhry. Vypadla vo štvrťfinále, keď nestačila v dvoch setoch na Američanku Madison Keysovú. Do ženskej štvorhry nastúpila so Svetlanou Kuznecovovou, s ktorou súťaž opustili po prehre vo štvrťfinále od českej dvojice Andrea Hlaváčková a Lucie Hradecká.
Týden divů

Týden divů (doslova "Týždeň divov") je prázdninová športovo-recesistická akcia, usporiadaná každoročne v sliezskom meste Opava. Prvý ročník sa konal v roku 1974, teda v časoch normalizácie, kedy skupina mladých ľudí začala organizovať svoju prázdninovú aktivitu nezávisle na oficiálnych štruktúrach. Počas rokov sa Týden divů čoraz viac dostáva do povedomia verejnosti a teší sa nebývalému diváckemu záujmu. Súťaže na prelome júla a augusta si nenechajú ujsť mnohí návštevníci z iných miest Česka i zo zahraničia.
Historické disciplíny.
V prvých ročníkoch sa súťažilo iba v mariáši, futbale a minigolfe. Následne boli dopĺňané ďalšie disciplíny a aktuálne sa bojuje o body v 16 rôznych súťažiach.
Rok 2016 (43. ročník).
V roku 2016 sa Týždňa divov zúčastnilo 8 tímov: University of Tyrshac, Pimlico, SCL Erotic, KMK Uganda, Pivoňka, B-team, MGFC Gumma a Che Snack team.
Robert Redhammer

Prof. Ing. Robert Redhammer, PhD. (* 21. november 1963, Bratislava) je slovenský elektrotechnik, výskumník, vysokoškolský pedagóg a funkcionár. V rokoch 2011 až 2019 bol rektorom Slovenskej technickej univerzity. Od 1. marca 2019 je predsedom Výkonnej rady Slovenskej akreditačnej agentúry pre vysoké školstvo.
Vzdelanie a kariéra.
Redhammer absolvoval v roku 1988 odbor mikroelektronika na vtedajšej Elektrotechnickej fakulte Slovenskej vysokej školy technickej v Bratislave (dnes Fakulta elektrotechniky a informatiky - FEI STU) a získal titul Ing. Po absolvovaní zostal pracovať na fakulte ako výskumník. V rokoch 1991 – 1992 absolvoval pobyt na univerzite v Yorku v Anglicku. V roku 1993 získal titul kandidáta vied. Od roku 1994 pôsobil ako pedagóg na FEI STU. V roku 1995 bol habilitovaný na docenta v odbore elektronika. V rokoch 1997 – 2003 bol prodekanom FEI STU pre vedu a výskum a informačné technológie. V rokoch 2003- 2011 pôsobil ako prorektor STU pre vedu a výskum. V tejto funkcii inicioval vznik "Univerzitného technologického inkubátora" a založenie univerzitnej obchodnej spoločnosti "STU Scientific s.r.o". 
Za profesora v odbore elektronika bol menovaný prezidentom Ivanom Gašparovičom 28. novembra 2011. Práve on v mene novovymenovaných profesorov sa poďakoval prezidentovi za získanie najvyššieho akademického titulu.
Redhammer je členom vedeckej rady Vysokého učení technického v Brně. Pôsobil tiež v Rade štátneho programu výskumu a vývoja, v predsedníctve Agentúry na podporu výskumu a vývoja (APVV). Predsedal Rade pre vedu a techniku, Rade vysokých škôl a bol tiež prezidentom Slovenskej vákuovej spoločnosti a členom exekutívy Medzinárodnej únie pre vákuovú fyziku, techniku a aplikácie.
Rektor Slovenskej technickej univerzity.
Redhammer sa v roku 2011 uchádzal o miesto rektora až v tretích voľbách, po tom čo predchádzajúce skončili nezvolením rektora. Akademický senát STU ho s programom vyššej efektivity zvolil 14. februára 2011 za rektora rozdielom jedného hlasu. Na štvorročné funkčné obdobie bol vymenovaný 23. marca 2011. Vystriedal Vladimíra Báleša, za ktorého pôsobil ako prorektor. V roku 2011 vlastné príjmy univerzity tvorili 21% celkových príjmov, čo bolo najviac v slovenskom prostredí. V roku 2012 bol nominovaný na ocenenie Manažér roka. Trend vyzdvihol program vnútornej efektivity s ktorým bol Redhammer zvolený za rektora. Pod jeho vedením STU prijala Strategický rozvojový plán na roky 2012-2017.
Do druhého volebného obdobia ho Akademický senát STU zvolil spomedzi štyroch kandidátov 1. decembra 2014. Do funkcie ho prezident Andrej Kiska vymenoval 11. marca 2015. Program rektora bol, podľa hovorkyne univerzity, postavený „na pokračujúcej podpore výnimočných talentov v škole, a to vedcov, pedagógov a študentov“. Medzi projekty podporované rektorom patrí vedecký park Science City Bratislava.
Svoje pôsobenie na STU ukončil 28. februára 2019.
Predseda Slovenskej akreditačnej agentúry.
1. marca 2019 sa stal predsedom Výkonnej rady Slovenskej akreditačnej agentúry pre vysoké školstvo.
Giuliano Gemma

Giuliano Gemma (* 2. september 1938, Rím, Taliansko† 1. október 2013, Civitavecchia) bol taliansky herec. Objavil sa po boku takých hviezd ako sú Burt Lancaster, Claudia Cardinale, Alain Delon, Bud Spencer alebo Terence Hill.
Životopis.
Narodil sa v Ríme. Pri hre v tráve našiel bombu z druhej svetovej vojny, ktorá explodovala a poranila ho na ľavej lícnej kosti. Následky tohto výbuchu boli na jeho tvári po celý život viditeľné.
Sprvu sa venoval športom (boxu, gymnastike, tenisu). Potom ho však fascinoval film a roku 1958 debutoval vo filme "Venezia, la luna e tu". Jeho idolom a vzorom bol Burt Lancaster.
V roku 1964 hral v prvých dvoch sériách romantickej ságy "Angelika, markíza anjelov" a "Skvelá Angelika", kde hral asi svoju najznámejšiu rolu, Nicolasa alias Calambredaina. V tom čase hral v spaghetti westernoch.
V roku 1978 získal cenu na MMF v Karlovych Varoch. Rád športoval a v posledných rokoch svojho života sa zaoberal sochárstvom.
Zomrel 1. októbra 2013 v nemocnici v meste Civitavecchia na následky zranení pri dopravnej nehode neďaleko od Ríma.
Al Oerter

Alfred Adolf "Al" Oerter, Jr. (* 19. september 1936, New York, New York, USA† 1. október 2007, Fort Myers, Florida) bol americký atlét, reprezentant v hode diskom a maliar. 
Spolu s Lewisom bol jediným atlétom, ktorému sa podarilo zvíťaziť v jednej disciplíne na štyroch letných olympiádach v rade.
Oriešok (plod)

Oriešok () je druh suchého jednosemenného plodu, ktorý má semeno obalené tvrdým oplodím. Vyskytuje sa u mnohých druhov rastlín, za zmienku stojí najznámejšia lieska obyčajná ("Corylus avellana"). Iné druhy plodov, ktorým my hovoríme „orech“, zvyčajne nie sú orechmi (napr. vlašský orech, kešu, arašidy).
Zrno (plod)

Zrno () je druh suchého jednosemenného plodu, známy najmä z čeľade lipnicovitých. Je to vlastne nažka s oplodím prirasteným na semeno.
Dvojnažka

Dvojnažka (; visiaca dvojnažka sa volá aj kremokarpium – lat. "cremocarpium") je suchý viacsemenný rozpadavý plod. Ide o spojenie dvoch nažiek, ktoré sa neskôr rozdelia (plod sa rozpadne). Najznámejšie rastliny, ktorých plodom je dvojnažka sú zástupcovia rodu javor a rastliny z čeľadí marenovitých a mrkvovitých.
Pašešuľa

Pašešuľa () je suchý viacsemenný delivý plod. Má valcovitý tvar a je viackrát priečne zaškrcovaný, čím sa rozdelí na jednosemenné časti. Vyskytuje sa u niektorých druhov čeľade kapustovité (napr. reďkev ohnicová "Raphanus raphanistrum").
Walter Scott

Sir Walter Scott, 1. Baronet (* 15. august 1771, Edinburgh† 21. september 1832, Abbotsford) bol škótsky básnik, prozaik, románopisec a zberateľ škótskych balád, predstaviteľ romantizmu. Je považovaný za zakladateľa historického románu. Jeho historické romány sú považované za jedny z najvýznamnejších anglických vôbec, pretože ovplyvnili tvorbu niekoľkých generácií a boli veľmi populárne.
Život.
Pochádzal z právnickej rodiny. V mladosti ochorel detskou obrnou a ochrnul na jednu nohu. Detstvo prežil u svojho dedka na škótsko-anglickom pomedzí, kde si veľmi obľúbil rozprávky a ľudovú slovesnosť. V roku 1792 absolvoval právo na University of Edinburgh, stal sa právnikom a v rokoch 1806-1830 bol úradníkom najvyššieho súdu v Edinburghu. Roku 1812 sa spriatelil s anglickým básnikom Georgeom Gordonom Byronom, ktorý svojím revolučným romantizmom do istej miery ovplyvnil jeho tvorbu.
Začínal ako romantický básnik. Už jeho kniha z roku 1805 "Pieseň posledného škótskeho barda" (The Lay of the Last Minstrel) sa stala bestsellerom (za 4 roky sa predalo 21 000 výtlačkov). Vrcholom jeho básnickej tvorby je "Jazerná panna" (The Lady of the Lake) z roku 1810, v ktorej sa panovník zamiluje do škótskej horalky.
V roku 1814 vydal anonymne dielo "Waverley alebo Pred šesťdesiatimi rokmi" (Waverley, or Tis Sixty Years Since), v ktorom sa hlavný hrdina postaví na stranu škótskych horalov, ktorí zosnovajú povstanie proti kráľovi. Obrovský úspech diela povzbudil Scotta na písanie ďalších historických románov. V krátkom čase vydáva diela "Guy Mannering" (1815), "Starožitník" (1816), "Rob Roy" (1817), "Ivanhoe" (1819) a tri série románov, ktorým dal súhrnný názov "Príbehy môjho domáceho" (Tales of My Landlord). Prvá séria obsahuje napr. román "Čierny trpaslík" (1816) a "Starí smrteľníci" (1816), druhá potom vrcholný Scottov román "Srdce Edinburghu" (1818) a v tretej sú zase romány "Povesť o Montrose" (1819) a "Nevesta z Lammermoor" (1819). Ku koncu života sa tvorba Walter Scotta vyznačovala klesajúcou umeleckou úrovňou. Napriek tomu aj v tejto dobe napísal skvelé romány ako je napr. "Talizman" (1825) alebo "Kráska z Perthu" (1828).
Svojim zmýšľaním bol konzervatívec, ktorý cez silné vplyvy romantizmu realisticky líčil veľké historické hnutia a krízy feudálneho stredoveku a svojím dielom ovplyvnil celý literárny svet prvej polovice 19. storočia.
Tvrdka

Tvrdka () je suchý viacsemenný delivý plod. Obsahuje 4 semená a vzniká z 2 plodolistov. Po dozretí sa rozdelí na 4 jednosemenné časti. Tvrdku nájdeme u zástupcov čeľadí hluchavkovité a borákovité.
Mechúrik (botanika)

Mechúrik () je suchý viacsemenný pukavý plod, veľmi podobný struku, ale zatiaľ čo struk puká pozdĺž dvoch štrbín (deliac sa tak na dve chlopne), mechúrik puká len pozdĺž jednej, na brušnej strane. Mechúrik nájdeme u druhov rodu pivonka ("Paeonia sp.").
Šešuľa

Šešuľa () je suchý viacsemenný pukavý plod. Má dve puzdrá, a vznikol z dvoch plodolistov. Jeho chlopne sa oddeľujú od stredného rámika s blanitou priehradkou. Šešuľa je na rozdiel od podobnej šešuľky niekoľkokrát dlhšia, než širšia. Bežne sa vyskytuje u niektorých druhov čeľade kapustovité.
Šešuľka

Šešuľka () je suchý viacsemenný pukavý plod, stavbou veľmi podobný šešuli, avšak zvyčajne omnoho menší a s približne rovnakou dĺžkou a šírkou. Vyskytuje sa u niektorých kapustovitých rastlín, známa je kapsička pastierska ("Capsella bursa-pastoris").
Jacob Zuma

Jacob Gedleyihlekisa Zuma (* 12. apríl 1942, Nkandla, Juhoafrická únia) je juhoafrický politik, od 9. mája 2009 do 14. februára 2018 prezident Juhoafrickej republiky (JAR).
Politická kariéra.
V roku 1959 sa stal členom strany Africký národný kongres (ANC). V roku 1963 bol na 10 rokov uväznený za nezákonné opustenie krajiny. Od roku 1979 do začiatku 90. rokov 20. storočia žil v exile v Mozambiku a Zambii. V roku 1994 sa stal členom vlády provincie KwaZulu-Natal. V roku 1997 bol zvolený za podpredsedu ANC a v roku 1999 sa stal viceprezidentom JAR. Z funkcie bol kvôli obvineniu z korupcie odvolaný v júni 2005. V decembri 2007 sa stal predsedom ANC, keď vo voľbe porazil Thabo Mbekiho. V máji 2009 bol zvolený za prezidenta JAR.
Obvinenie zo znásilnenia.
Zuma bol obžalovaný, že znásilnil dcéru svojho kolegu z obdobia boja proti apartheidu. V roku 2006 však bol obvinenia zbavený, keď tím obhajcov presvedčil súd, že HIV pozitívna žena s nechráneným pohlavným stykom súhlasila a teda nešlo o znásilnenie. Vlnu kritiky si vyslúžil aj za tvrdenie, že po sexe s HIV pozitívnou ženou sa išiel osprchovať, aby tak zabránil možnej nákaze vírusom HIV, hoci predsedal juhoafrickej Národnej rade pre boj s AIDS.
Polygamný štátnik.
V januári 2010 sa Zuma piatykrát oženil a to vo veku 68 rokov. Svadbu absolvoval v rodnej dedine a tradičnom oblečení Zuluov. O dve ženy kedysi prišiel (rozvodom, samovraždou), terajšia žena je jeho v súčasnosti tretia. V dobe novej svadby mal 19 detí. Polygamia je v JAR povolená.
Obvinenia z korupcie.
V čase jeho pôsobenia vo funkcii viceprezidenta v rokoch 1999 až 2005 bol Zuma obvinený z korupcie, vydierania a prania špinavých peňazí. Kvôli korupčnému škandálu, ktorý sa týkal vládnych armádnych zákaziek v hodnote niekoľkých miliárd dolárov, bol odvolaný z funkcie viceprezidenta. V období od mája 2009 do februára 2018 bol prezidentom Juhoafrickej republiky. 15. 2. 2018 oznámil svoju okamžitú rezignáciu.
Juhoafrický ústavný súd ho v júni 2021 odsúdil za pohŕdanie justíciou k 15 mesačnému trestu väzenia, pretože sa opakovane nedostavil na pojednávanie protikorupčnej komisie.
V septembri 2021 spravodlivosť potvrdila odsúdenie Jacoba Zumu na 15 mesiacov väzenia.
Paris Hiltonová

Paris Hiltonová (; * 17. február 1981, New York, New York, USA) je americká modelka a herečka, známejšie skôr ako najstaršia zo štyroch detí Richarda Hiltona, vnuka zakladateľa hotelového impéria Conrada Hiltona.
Osobný život.
Paris vyrastala obklopená luxusom v apartmáne manhattanského hotela Waldorf-Astoria a rezidenciách v Beverly Hills a Hamptons. Po absolvovaní výberovej súkromnej strednej školy sa začala venovať modeling a koketovala s filmom.
Kariéra.
Jej prvá príležitosť si zahrať vo filme prišla v roku 2001 (cameo). V roku 2003 s ňou stanica Fox odštartovala úspešnú reality show SIMPLE LIFE, v ktorej sa Paris spolu so svojou kamarátkou Nicole Richie, adoptovanou dcérou speváka Lionela Richieho, mali ako bohaté dievčatka komicky zoznamovať s tvrdou realitou pracujúcich.
Krátko po začatí vysielania SIMPLE LIFE sa v októbri 2003 objavila na internete nahrávka sexuálnych hier Paris a jej bývalého priateľa Ricka Salomona, ktorá spôsobila senzáciu. Nahrávka sa vzápätí objavila na DVD pod názvom "1 NIGHT IN PARIS", moderovaná Salomonom a Paris sa s ním za jej vydanie úspešne súdila. Potom pokračovala vo svojej televíznej, reklamnej a modelingovej kariére, ktorej škandál zjavne skôr pomohol. Podľa odhadu magazínu Forbes, ktorý ju zaradil medzi 100 najväčších svetových celebrít, len za dva roky zarobila okolo 8,5 miliónov dolárov. Za jeden diel SIMPLE LIFE dostáva 3 milióny.
V roku 2005 hrala vo filme "Múzeum voskových figurín", po boku Elishy Cuthbertovej a v pripravovanej komédií "Trhni si!".
Koupaliště u Bohuslavic

Koupaliště u Bohuslavic je prírodná pamiatka ev. č. 5786 v okrese Jihlava. Správa AOPK Havlíčkův Brod. Rozkladá sa 650 metrov juhovýchodne od Bohuslavíc.
Opis.
Predmetom ochrany sú vodné a mokraďové biotopy s výskytom chránených vtáčich druhov organizmov. Nachádza sa tu betónové kúpalisko, ktoré vlastní obec Bohuslavice. Vystavané bolo v 70. či 80. rokoch 20. storočia, miestni hasiči každoročne kúpalisko vypustili a vyčistili od rias. Vzhľadom na zhoršujúcu sa kvalitu vody nádrž prestala byť využívaná v roku 2008. Chráneným územím prechádza Otvrňský potok, ktorého koryto bolo umelo napriamené. Predtým sa tu nachádzali kosené lúky, z bylinného poschodia prevažuje pŕhľava dvojdomá "(Urtica dioica)" a okrajovo pichliačové lúky.
V nive potoka aj na brehoch nádrže rastú náletové jelšiny a vŕba krehká "(Salix fragilis)". Okolie kúpaliska je takmer bez vegetácie, na brehoch rastú pálky a steblovka. V hornej časti chráneného územia boli vyhĺbené tône, kde rastie tŕstie a vysoké ostrice, prevažujú pálka širokolistá "(Typha latifolia)", ostrica pľuzgierkatá "(Carex vesicaria)" a ostrica zobáčikatá "(Carex rostrata)". Z osobitne chránených a ohrozených druhov tu rastú popolavec kučeravý "(Tephroseris crispa)" a bahnička bradavkatá "(Eleocharis mamillata)". V roku 2008 tu bol zaznamenaný výskyt hviezdice močiarnej "(Stellaria palustris)" a páperníka úzkolistého "(Eriophorum angustifolium)". V jelšinách sa darí pŕhľave dvojdomej "(Urtica dioica)", chrastici trsťovitej "(Phalaris arundinacea)", kozonohe hostcovej "(Aegopodium podagraria)", záružliu močiarnemu "(Caltha palustris)", krkoške chlpatej "(Chaerophyllum hirsutum)" a žerušnice horkej "(Cardamine amara)". Na lúkach rastie škripina lesná "(Scirpus sylvaticus)", túžobník brestový "(Filipendula ulmaria)", ostrica čierna "(Carex nigra)", fialka močiarna "(Viola palustris)" alebo pichliač močiarny "(Cirsium palustre)". Na suchších miestach sa vyskytujú margaréta včasná "(Leucanthemum ircutianum)", kraslica prostredná "(Briza media)" alebo chrastavec roľný "(Knautia arvensis)".
V betónovej nádrži bývalého kúpaliska žije početná populácia mloka hrebenatého "(Triturus cristatus)", ďalej mlok bodkovaný "(Lissotriton vulgaris)", mlok horský "(Ichthyosaura alpestris)", skokan krátkonohý "(Pelophylax lessonae, Rana lessonae)" a rosnička zelená "(Hyla arborea)". V ílovitom brehu potoka sa nachádzajú nory raka riečneho "(Astacus astacus)". Zaznamenaných bolo osem bežných druhov vážok. V okolí prírodnej pamiatky hniezdi rybárik riečny "(Alcedo atthis)".
Kamerunské národné futsalové družstvo mužov

Kamerunské národné futsalové družstvo mužov je národné družstvo mužov, ktoré reprezentuje Kamerun v medzinárodných futsalových súťažiach a priateľských zápasoch. Funguje pod záštitou "Fédération Camerounaise de Football" (FECAFOOT). Prvý medzinárodný zápas absolvovalo v roku 2008, na majstrovstvách Afriky. V septembri 2016 mu patrilo vo svetovom rebríčku 96. miesto. 
Vrcholné podujatia.
Na majstrovstvá sveta FIFA sa kamerunské družstvo nekvalifikovalo ani raz. Ani z kontinentánych šampionátov, ani z africkej kvalifikácie v roku 2012, keď nenastúpilo na 2. kolo kvalifikácie proti . 
Kamerunské družstvo sa zúčastnilo svojich prvých majstrovstiev Afriky až v roku 2008 v Líbyii. Obsadilo na nich poslednú priečku, keď dokázalo bodovať iba v jedinom zápase základnej skupiny po remíze s . O sedem rokov neskôr sa zúčastnilo kvalifikácie na africký turnaj 2016; v dvojzápase s však oba zápasy prehralo a na finálový turnaj nepostúpilo.
Sudánske národné futsalové družstvo mužov

Sudánske národné futsalové družstvo mužov je národné družstvo mužov, ktoré reprezentuje Sudán v medzinárodných futsalových súťažiach a priateľských zápasoch. Funguje pod záštitou "Sudan Football Association" (SFA). Prvý medzinárodný zápas absolvovalo v roku 1998, na arabských majstrovstvách. V septembri 2016 mu patrilo vo svetovom rebríčku 143. miesto. 
Vrcholné podujatia.
Na majstrovstvá sveta FIFA sa sudánske družstvo nekvalifikovalo ani raz. Na kontinentálnych šampionátoch sa nepredstavilo, resp. nekvalifikovalo a v africkej kvalifikácii v roku 2012 vypadlo už v 1. kole so . 
Sudánske družstvo sa nezúčastnilo ani jedných majstrovstiev Afriky. Z turnaja v roku 2004, ktorý sa organizoval vylučovacím systémom, sa z 1. kola proti odhlásilo. A v roku 2016 nepostúpilo na africký turnaj, keď v kvalifikácii dvakrát prehralo s . Predstavilo sa však na prvom turnaji arabských majstrovstiev, na ktorom skončilo bez bodovania už v základnej skupine.
Štvorvalcový motor s valcami do H

Štvorvalcový motor s valcami do H je špecifický typ motora s valcami do H, s osami všetkých štyroch valcov v jednej rovine, kolmej na os kľukových hriadeľov. Motor má dva rovnobežné kľukové hriadele, ktoré sú vzájomne prepojené. Ide o plochý, štvorradový dvojhriadeľvý piestový spaľovací motor, ktorého priečny rez je v tvare písmena H.
Aj keď konštrukcií motorov s valcami do H bolo viac, väčšinou išlo o viacvalcové (16 a 24 valcov). Štvorvalcové konštrukcie sa vyskytli zriedka.
Motor motocykla Brough Superior Golden Dream.
Tento štvorvalcový štvordobý motor bol navrhnutý ako skupinové dielo Broughtom, 'Ike' Hatchom a Freddiem Dixonom. Motor tvorili dva vodorovné motory s protiľahlými valcami, jeden nad druhým, s kľukovými hriadeľmi spojenými ozubeným prevodom. Ojnice protiľahlých piestov boli na spoločnom ojničnom čape. Všetky piesty sa pohybovali súhlasne, naraz doprava a naraz doľava, preto bolo jednoduchšie úplné vyváženie posuvných hmôt. Ostatné sily prvého, druhého a vyšších rádov sa rušili vzájomne, podobne aj gyroskopické momenty kľukových hriadeľov. Valce mali vŕtanie i zdvih , t. j. išlo o štvorcový motor so zdvihovým objemom . Vačkový hriadeľ bol poháňaný ozubeným prevodom. Ďalší vývoj motora zmenil rozmery valcov na × (), a pohon vačkového hriadeľa na reťazový. Celý motocykel Golden Dream bol vystavovaný na "Earls Court motorcycle show" v Londýne v roku 1938.
Pod Mešnicí

Pod Mešnicí je prírodná pamiatka ev. č. 1978, ktorá sa nachádza južne od obce Hojkov v okrese Jihlava. Správa AOPK ČR.
Ochrana.
Predmetom ochrany je fragment krátkostebelných suchomilných spoločenstiev s výskytom kriticky ohrozeného druhu vratičky rumančekovolistej "(Botrychium matricariifolium)" a ďalších ohrozených rastlinných a živočíšnych druhov.
Medzi najvýznamnejšie druhy rastlín, ktoré sa nachádzajú na lokalite patria: vratička rumančekovolistá ("Botrychium matricariifolium"), vemenník dvojlistý "(Platanthera bifolia)", dúška vajcovitá "(Thymus pulegioides)", klinček slzičkový "(Dianthus deltoides)", jahoda obyčajná "(Fragaria vesca)".
Na území pamiatky bol zaznamenaný výskyt mravca lúčneho "(Formica pratensis)" a jašterice krátkohlavej "(Lacerta agilis)".
Sarapammón z Oxyrhynchu

Sarapammón () bol olympijský víťaz v neznámej disciplíne v roku 277 
Aurélios Sarapammón nazývaný tiež Didymos z egyptského Oxyrhynchu bol pravdepodobne na 264. olympijských hrách korunovaný olivovým vencom za víťazstvo v neznámej disciplíne (bol atlétom alebo hlásateľom). Jeho meno je zaznamenané na papyruse "P.Oxy. 14 1643" (z roku 298) z egyptského náleziska v Oxyrhynchu, editovanom britskými papyrológmi Bernardom Grefellom a Arthurom Huntom v roku 1920.&lt;ref name="P. Oxy. 14 1643 (Grenfell, Bernard P. / Hunt, Arthur S.)"&gt;"P. Oxy. 14 1643 - Grenfell, Bernard P. / Hunt, Arthur S."&lt;/ref&gt;
Tento papyrusový zvitok tiež uvádza, že Sarapammón bol "periodonikés" a "xystarchés". Periodonikés (víťaz obehu) zvíťazil počas jednej olympiády v určitej disciplíne na všetkých celogréckych hrách. Jednotlivé celogrécke hry sa totiž usporadúvali v rôznych obdobiach štvoročného cyklu (olympiády), ktoré spolu tvorili "periodos", t. j. pravidelný obeh. Xystarchés bol titul (majster "športu", zodpovedný za (? cech) športovcov), ktorý udeľoval zvyčajne rímsky cisár.
Prosenka

Prosenka je prírodná pamiatka ev. č. 2049 neďaleko obce Kamenice v okrese Jihlava v nadmorskej výške 550 - 570 metrov. Oblasť spravuje AOPK ČR.
Ochrana.
Predmetom ochrany sú trávinobylinné spoločenstvá bývalých extenzívnych pasienkov s výskytom silne ohrozeného druhu červenohlava obyčajného "(Orchis morio)". Vyhlásená za malú plošnú prírodnú rezerváciu v roku 1998.
Zoznam zemetrasení v roku 2016

Toto je zoznam zemetrasení v roku 2016.
Slovenská ornitologická spoločnosť/BirdLife Slovensko

Slovenská ornitologická spoločnosť/BirdLife Slovensko (SOS/BirdLife Slovakia) je občianske združenie, ktoré sa venuje ochrane a výskumu prírody, najmä voľne žijúceho vtáctva a jeho biotopov.
Zastupuje Slovensko v nasledujúcich medzinárodných organizáciách: BirdLife International, Euring, Association of Europaen Rarities Comittees. 
Zameriava sa hlavne na ochranu druhov, biotopov a území, ochranársky výskum aj na krúžkovanie, environmentálnu politiku, environmentálnu výchovu, prácu s deťmi a mládežou. Venuje sa vydavateľskej činnosti a organizovaniu seminárov i konferencií. Vydáva odborný časopis Tichodroma a vedecko-populárny časopis Vtáky.
Od roku 2008 vyhlasuje titul Vták roka . Cieľom tejto kampane je priblížiť verejnosti jednotlivých druhov vtákov. Kampaň upozorňuje na vtáky, ktoré sú na Slovensku v ohrození. Okrem Slovenska sa tento projekt - Vták roka vyhlasuje aj v iných krajinách.
História:
IPhone 7

 iPhone 7 a iPhone 7 Plus sú smartfónmi spoločnosti Apple Inc., ktoré boli predstavené ako nástupcovia modelov iPhone 6s a Iphone 6s Plus. Firma ich predstavila na vlastnej konferencii 7. septembra 2016.
Dizajn.
Dizajn iPhonu 7 a 7 Plus sa v detailoch líši od starších modelov. Chýbajú anténové pásy na zadnej strane zariadenia a väčší model Plus disponuje duálnou kamerou. iPhone 7 prišiel v šiestich farebných variantách - čierna, matná čierna, zlatá, červená, ružová a strieborná.
Technologické novinky.
iPhone 7 prišiel po prvýkrát v histórii s novým softvérovým domovským tlačidlom, ktoré si majiteľ môže prispôsobiť podľa seba. 
Novinkou je aj vylepšený fotoaparát s 12-megapixelovým senzorom a duálna kamera v prípade iPhonu 7 Plus, ktorá obsahuje optický zoom. 
iPhone 7 navyše prišiel o zaužívaný štandard 3,5 mm jack, za čo bola spoločnosť Apple kritizovaná. 
Novinkou sú tiež duálne reproduktory a odolnosť voči vode. iPhone 7 nesie označenie IP67, takže ho je možné ponoriť do hĺbky 1m na dobu 30min.